 Nehemaya 8  Mmadụ niile wee zukọọ dị ka otu onye námá dị nihu Ọnụ Ụzọ Ámá Mmiri. Ha wee gwa Ezra bụ ọkà nidepụta ihe ka o weta akwụkwọ iwu Mozis, bụ iwu Jehova nyere Izrel.Ezra onye nchụàjà wee weta iwu ahụ nihu ọgbakọ nke ndị ikom na ndị inyom na ndị niile pụrụ ige ntị wee ghọta ihe, nabalị mbụ nọnwa nke asaa.O wee na-agụpụta ya nolu dara ụda námá dị nihu Ọnụ Ụzọ Ámá Mmiri, malite nụtụtụ ruo netiti ehihie, nihu ndị ikom na ndị inyom na ndị ọzọ niile pụrụ ịghọta ihe; ntị mmadụ niile na-anụkwa ihe a na-agụpụta nakwụkwọ iwu ahụ.Ezra bụ ọkà nidepụta ihe wee guzoro nelu ikpo okwu e ji osisi rụọ, nke ha rụrụ maka nnọkọ ahụ; Matitaya na Shima na Anaya na Yuraya na Hilkaya na Measaya guzokwa nakụkụ ya, naka nri ya, ebe Pedaya na Mishel na Malkaịja na Heshọm na Hash-badana, Zekaraya na Meshọlam guzo naka ekpe ya.Ezra wee meghee akwụkwọ ahụ nihu mmadụ niile, nihi na o guzo nebe dị elu karịa ebe mmadụ niile nọ; ka o meghere ya, mmadụ niile guzoro ọtọ.Ezra wee gọzie Jehova bụ ezi Chineke, Onye dị ukwuu, mmadụ niile wee chịlie aka elu zaa, sị, Amen! Amen! Ha wee hulata kpọọrọ Jehova isiala.Jeshụa na Benaị na Sherebaya, Jemin, Akọb, Shabetaị, Hodaya, Measaya, Kelaịta, Azaraya, Jozabad, He, Peleya, bụ ndị Livaị, nọ na-akọwara ndị mmadụ iwu ahụ, ka ndị mmadụ guzo ọtọ.Ha wee jiri olu dara ụda na-agụpụta ihe dị nakwụkwọ ahụ, ihe dị niwu ezi Chineke, na-akọwa ya, na-emekwa ka o doo anya; ha nọkwa na-eme ka a ghọta ihe a na-agụpụta.Nehemaya, ya bụ, Tesheta, na Ezra onye nchụàjà, ọkà nidepụta ihe, na ndị Livaị bụ ndị na-akụziri ndị mmadụ ihe wee gwa mmadụ niile, sị: Taa dị nsọ nebe Jehova bụ Chineke unu nọ. Unu erula uju, unu akwala ákwá. Nihi na mmadụ niile nọ na-akwa ákwá mgbe ha na-anụ ihe e kwuru niwu ahụ.O wee gaa nihu ịsị ha: Laanụ, rienụ ihe mara abụba, ṅụọkwanụ ihe na-atọ ụtọ, zigakwaranụ onye ọ na-enweghị ihe a kwadebeere ya ihe; nihi na taa dị nsọ nebe Onyenwe anyị nọ, unu enwekwala mwute, nihi na ọṅụ Jehova bụ ebe unu e wusiri ike.Ndị Livaị nọ na-agwa mmadụ niile ka ha nọrọ jụụ, na-asị: Kwụsịnụ ịkwa ákwá! nihi na taa dị nsọ; unu enwekwala mwute.Mmadụ niile wee lawa ịga rie ihe, ṅụọ ihe ọṅụṅụ, zigakwara ndị ọzọ ihe ma na-aṅụrị ọṅụ nke ukwuu, nihi na ha ghọtara okwu ahụ e mere ka ha mara.Nụbọchị nke abụọ, ndị isi nke ndị bụ nna ụmụ Izrel niile, ndị nchụàjà na ndị Livaị, zukọtara nebe Ezra bụ ọkà nidepụta ihe nọ, ka ha wee ghọta ihe e kwuru niwu ahụ.Ha wee chọpụta na e dere niwu ahụ Jehova nyere site naka Mozis na ụmụ Izrel ga-ebi nụlọ ndò noge ememme a nke a na-eme nọnwa nke asaa,na ha ga-akpọsakwa ma kwupụta nobodo ha niile nakwa na Jeruselem dum, sị: Gaanụ nógbè bụ ugwu ugwu gbute akwụkwọ oliv na akwụkwọ osisi mmanụ na akwụkwọ osisi metụl na igu nkwụ na akwụkwọ osisi ndị nwere alaka a ga-eji wuo ụlọ ndò, dị ka ihe e dere ede si dị.Mmadụ niile wee gaa gbute ihe ndị ahụ, wuokwara onwe ha ụlọ ndò, onye nke ọ bụla nelu ụlọ ya nakwa nogige ha nakwa nogige ụlọ nke ezi Chineke nakwa námá Ọnụ Ụzọ Ámá Mmiri nakwa námá Ọnụ Ụzọ Ámá Ifrem.Ọgbakọ ahụ dum nke ndị si nebe a dọọrọ ha nagha lọta wee wuo ụlọ ndò, wee biri nụlọ ndò; nihi na ụmụ Izrel emetụbeghị otú ahụ malite noge Jọshụa nwa Nọn ruo nụbọchị ahụ, ha wee na-aṅụrị ọṅụ nke ukwuu.A nọkwa na-agụpụta ihe dị nakwụkwọ iwu nke ezi Chineke kwa ụbọchị nolu dara ụda, malite nụbọchị mbụ ruo nụbọchị ikpeazụ; ha wee na-eme ememme ahụ ruo ụbọchị asaa, nụbọchị nke asatọ, e nwere nzukọ ukwu dị ka e kwuru niwu. 